Umthombo wokuveza Isimo somuntu esonakele akulutho ngaphandle kukanembeza wakhe obuthuntu, ububi bemvelo yakhe nomqondo wakhe ongalungile, uma ngabe unembeza womuntu nomqondo wakhe kuyakwazi ukubuyela esimweni esijwayelekile, uzolungela ukusebenza phambi kukaNkulunkulu. Kungenxa yokuthi, unembeza womuntu selokhu undikindiki, umqondo womuntu awukaze ulunge futhi uyaqhubeka ngokuba buthuntu nomuntu uyaqhubeka ngokuhlubuka uNkulunkulu, waze wabethela uJesu esiphambaweni wenqaba uNkulunkulu osesimweni somuntu ukuba angene ekhaya lakhe, futhi aqalekise inyama kaNkulunkulu, ayibone njengenyanyekayo futhi ephansi. Uma ngabe umuntu usenobuntu nje obuncane, ubengeke akhohlakale kangaka ekuphatheni umzimba womuntu kaNkulunkulu, uma ngabe ubesenomqonjwana nje ubengeke abe mubi kangaka ekuphatheni umzimba womuntu kaNkulunkulu; uma ngabe usenaye unembeza omncane ubengeke “abonge” uNkulunkulu othathe isiqu somuntu ngale ndlela. Umuntu uphila ngesikhathi lapho uNkulunkulu eba yinyama kodwa akakwazi ukumbonga uNkulunkulu ngokumnikeza ithuba elihle kangaka, kunalokho uqalekisa ukuza kukaNkulunkulu noma azibe nje impela iqiniso lokuthatha isimo somuntu kukaNkulunkulu futhi ubukeka ephikisana naso futhi ekhathele yiso. Kungakhathalekile ukuthi umuntu ukuthatha kanjani ukuza kukaNkulunkulu, uNkulunkulu, ngamafuphi, ubeselokhu eqhubeka ngomsebenzi wakhe enganakile – yize umuntu engakhombisanga ngisho nokuncane ukwamukela kuye, ngokuphuphutheka enza izicelo, Kuye. Isimo somuntu sesibe sibi kakhulu umqondo wakhe usubuthuntu kanti unembeza wakhe unyathelwe waphela ngomubi kanti kudala wagcina ukuba unembeza womuntu ojwayelekile. Umuntu akabongi kuphela uNkulunkulu othathe umzimba womuntu ngokumnikeza impilo nomusa ongaka, kodwa ubuye wacasulwa uNkulunkulu ngokumnikeza iqiniso; yingoba umuntu akanayo nencane intshisekelo eqinisweni leli alizondela uNkulunkulu; Umuntu akukona ukuthi akakwazi ukunikela ngempilo yakhe kuNkulunkulu othathe umzimba womuntu kuphela kodwa ubuye azame ukuthola usizo Kuye, enze nezibizo eziningi kakhulu kunalokhu umuntu akunikele kuNkulunkulu. Abantu abanonembeza nomqondo onjalo bathatha konke lokhu sengathi kufanele ukuthi babe nakho, babuye bakholwe ukuthi bamsebenzele ngokweqile uNkulunkulu, kodwa Yena wabapha kancane kakhulu. Kukhona abantu abanginikeze isitsha esisodwa samanzi kodwa bona belula izandla bafuna ukunikezwa izitsha ezilingana[a] nezimbili zobisi, noma banginikeza igumbi lokulala ubusuku obubodwa kodwa bazama ukungikhokhisa kaningi imali yendawo. Ngohlobo olunje lwabantu, nabanonembeza onje, ungafisa kanjani ukuthi uqhubeke uzuze impilo? Abantu abahlupheke njengani abayihlazo kangaka! Kungenxa yalaba bantu nonembeza womuntu lowo uNkulunkulu othathe umzimba womuntu ezula ezweni lonke, engayitholi indawo yokukhosela. Labo abasenawo ngempela unembeza nobuntu kufanele badumise futhi bamsebenzele ngezinhliziyo zabo eziphelele uNkulunkulu othathe umzimba womuntu hhayi ngenxa yomsebenzi awenzile, kodwa noma ngabe ubengazokwenza msebenzi nhlobo. Nakhu okufanele kwenziwe yilabo abanomqondo ophusile, futhi kungumsebenzi womuntu. Abantu abaningi baye bakhulume nangemibandela ekusebenzeleni uNkulunkulu; Abanandaba noma unguNkulunkulu noma ungumuntu, bakhuluma ngeyabo nje imibandela, balandele nje inzuzo yezifiso zabo kuphela. Uma ungiphekela, ufuna ukukhokhelwa imali yompheki, uma ungigijimela, ufuna imali yokugijima, uma ungisebenzela ufuna imali yokusebenza, uma uhlanza izingubo Zami, ufuna imali yelondolo, uma uhlinzeka ibandla ufuna ukubuyiselwa izindleko, uma uba yisikhulumi ufuna imali yokukhuluma, uma uphana ngezincwadi ufuna imali yokuzisabalalisa, kanti uma ubhala ufuna imali yokubhala. Labo engike ngasebenza nabo baze bafune nesinxephezelo Kimi, kuthi labo abathunyelwe ekhaya bafune izinxephezelo ngenxa yomonakalo wegama labo; labo abangashadile babize ilobolo, noma isinxephezelo sokulahlekelwa ubusha babo, labo ababulala inkukhu bafuna imali yomhlabi, labo abathosa ukudla bafuna imali yokuthosa, nalabo abenza isobho bafuna ukukhokhelwa ngalokho, futhilaba abantu abaqhoshayo nabanamandla, futhi lezi yizenzo ezishiwo unembeza wakho ophilayo. Uphi umqondo wakho? Buphi Ubuntu bakho? Angikutshele! Uma uqhubeka kanje, ngizoyeka ukusebenza phakathi kwenu. Angeke ngisebenze phakathi kweqoqo lezilwane ezigqoke izingubo zabantu, angeke ngihluphekele iqembu labantu abanje obuso babo obuhle bufihle inhliziyo elukhuni, angeke ngibekezelele iqoqo elinje lezilwane ezingena nolunci ithemba lokusindiswa. Mhla nginifulathela kuzoba yilolo suku enizofa ngalo, kuzoba usuku lapho nizokwembozwa khona ubumnyama, usuku lapho nizoshiywa khona ukukhanya! Anginitshele! Angisoze ngibe nobubele eqenjini elifana nelenu, iqembu elisezingeni eliphansi ngisho nakwelezilwane! Kunemikhawulo emazwini nasezenzweni Zami, kanti ngobuntu nangonembeza benu njengoba bunjalo, angisazukwenza msebenzi ngoba nintula kakhulu uma kuza kunembeza, ningizwise ubuhlungu kakhulu, futhi ukuziphatha kwenu okungcolile, kunginyanyisa kakhulu! Abantu abantula kangaka uma kukhulunywa ngobuntu nonembeza angeke babe nethuba lensindiso; angeke ngize ngisindise abantu abangenazinhliziyo nabangabongiyo. Uma usuku Lwami lufika, ngizokwehlisa imvula Yami yamalangabi alavuzayo kuze kube naphakade kubo bonke abantwana abangalaleli labo abake basukela ulaka Lwami oluvuthayo, ngizokhipha isijeziso Sami saphakade kulezo zilwane ezike zaphonsa izithuko Kimi zangishiya, ngizoshisa sonke isikhathi imililo yentukuthelo Yami amadodana angamahlongandlebe, lawo ake adla aphila Nami kodwa angakholelwa Kimi, angethuka angikhaphela. Ngizojezisa bonke labo abangithukuthelisa, ngizokwehlisa intukuthelo Yami yonke phezu kwalezo zilwane ezike zafisa ukuma zilinganise Nami kodwa zingangidumisi noma zingilalele, induku engishaya ngayo umuntu izowela phezu kwalezo zilwane ezike zajabulela ukunakekelwa Yimi nezimangaliso ebengizikhuluma, ezazama ukuthatha injabulo yezinto Kimi. Angeke ngixolele muntu ozama ukuthatha indawo Yami; Angeke ngishiye namunye ozama ukuzuza ukudla noma impahla Kimina. Okwamanje, nikhululekile ekulimaleni niyaqhubeka niba ngamaqili ezintweni enizifuna Kimi. Mhla usuku lolaka lufika angeke nisenza zicelo Kimi; ngaleso sikhathi, ngizokuvumela “uzijabulele” wenelise inhliziyo yakho, ngizophoqelela ubuso bakho emhlabeni, awungeke usakwazi ukubuye usukume futhi! Masinya, nje, “ngizokhokhela” lesi sikweletu—futhi ngiyethemba uzolinda ngokubekezela ukufika kwalolo suku.